CELEX: 62011FN0126
Language: mt
Date: 2012-03-29 00:00:00
Title: Kawża F-126/11: Rikors ippreżentat fit- 28 ta’ Novembru 2011 — ZZ vs Il-Kummissjoni

16.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 174/31
            
         Rikors ippreżentat fit-28 ta’ Novembru 2011 — ZZ vs Il-Kummissjoni
   (Kawża F-126/11)
   2012/C 174/49
   Lingwa tal-kawża: il-Franċiż
   
      Partijiet
   
   
      Rikorrent: ZZ (rappreżentant: M. Boury, avukat)
   
      Konvenuta: Il-Kummissjoni Ewropea
   
      Suġġett
   
   It-talba għall-annullament tad-deċiżjoni tal-Awtorità tal-Ħatra safejn din timponi sanzjoni dixxiplinari fil-forma ta’ ċanfira fir-rigward tar-rikorrent.
   
      Talbiet tar-rikorrent
   
   
               —
            
            
               jannulla d-Deċiżjoni AIPN CMS 10/038 li timponi sanzjoni ta’ ċanfira fir-rigward tar-rikorrent, kif ukoll id-Deċiżjoni AIPN Nru R/393/11 li kkonfermat l-ewwel waħda;
            
         
               —
            
            
               jikkonstata li s-sanzjoni ta’ ċanfira li ġiet imposta mill-Awtorità tal-Ħatra fir-rigward tar-rikorrent mingħajr il-produzzjoni ta’ provi validi ta’ atti ta’ fastidju allegatament imwettqa minnu u mingħajr investigazzjoni indipendenti, imparzjali u ekwa li tippermetti li tiġi stabbilita r-realtà u l-verità tal-allegati atti ta’ fastidju li twettqu mir-rikorrenti fil-konfront tal-kollega tiegħu, hija sanzjoni diskrezzjonali li tikkostitwixxi att ta’ diskriminazzjoni min-naħa tal-Awtorità tal-Ħatra fil-konfront tar-rikorrent;
            
         
               —
            
            
               jikkonstata li matul dan il-każ ir-rikorrent ssubixxa preġudizzji morali u materjali serji u li, minħabba dan il-fatt, għandu dritt jikseb kumpens għall-dawk l-istess preġudizzji. Dawk il-preġudizzji għandhom jiġu evalwati skont kriterji li għandhom jiġu stabbiliti mit-Tribunal;
            
         
               —
            
            
               jikkonstata li, b’mod partikolari, matul dan il-każ u preċedentement, ir-rikorrent safa’ vittma ta’ ksur gravi tad-drittijiet fundamentali tal-bniedem, tad-drittijiet li jirriżultaw mit-Trattati, mill-Karta tad-Drittijiet Fundamentali tal-Unjoni Ewropea u mill-Konvenzjoni Ewropea tad-Drittijiet tal-Bniedem u li, minħabba dan il-fatt, għandu dritt jikseb kumpens għall-dak l-istess ksur, li għandu jiġi evalwat mit-Tribunal.